L-Akkademja tal-Malti matul is-snin… (2009-2013) Joseph P. Borg Segretarju tal-Akkademja Il-kunsill għas-sentejn 2009-2011 l-Laqgħa Ġenerali Ordinarja tal-5 ta' Settembru 2009 saret il-Furjana fis- sala ta' taħt il-Knisja tal-Metodisti (Sala Robert Samut) u fiha nħatar Carmel Azzopardi bħala President (in absentia) u l-bqija tal-membri mingħajr il-ħtieġa ta' elezzjoni billi kien hemm ħdax-il nominazzjoni kif jitlob l-istatut: Dr George Farrugia (Viċi President), Joseph P. Borg (Segretarju), l-Inġ. Maurice Mifsud Bonnici (Teżorier), Saviour Camilleri (Assistent Segretarju), Nicholas Vassallo (Assistent Teżorier/Arkivista), Sergio Grech (Uffiċjal għar-Relazzjonijiet Pubbliċi), Thomas Pace (Assistent U.R.P.), David Agius Muscat, Lawrence Deguara u Olvin Vella. F'din il-Laqgħa Ġenerali ġiet approvata l-mozzjoni 'It-tħaddim tal-fondi finanzjarji tal-Akkademja' b'rabta mal-fond tal-familja Mikallef Buħaġar. Dan il-Kunsill iltaqa' 17-il darba, mit-30 ta' Settembru 2009 sad-29 ta' Awwissu 2011, u l-laqgħat kienu jsiru fil-Fakultà tal-Arti tal-Università ta' Malta. Is-Sur Frank Zammit mill-Awstralja kien il-mistieden speċjali f'laqgħa nru 8, fit-30 ta' Ġunju 2010 u s-Sur Trevor Żahra kien il-mistieden speċjali f'laqgħa nru 15, fit-8 ta' Ġunju 2011 meta ġie diskuss li norganizzaw forum dwar iċ-ċensura. Il-MALTI Il-pubblikazzjonijiet Tul dawn is-sentejn l-Akkademja ppubblikat żewġ ħarġiet speċjali ta' Il-Malti: Xogħlijiet magħżula ta' Ġużċ Gatt' LXXXI fl-2010 u 'Ta' Barra Minn Hawn' LXXXIII fl-2011 li bis-saħħa tagħhom ġew irkuprati s-snin 2002 u 2003 meta Il-Malti ma ħariġx. Il-ħarġa speċjali f'ġieħ Ġużċ Gatt kienet fi ħsieb bord editorjali magħmul minn Toni Cortis, Reno Fenech, Olvin Vella u Dr William Zammit; filwaqt li l-ħarġa speċjali 'Ta' Barra Minn Hawn: Ir-Razza u r-Radika fil-Letteratura Maltija'' kienet fi ħsieb l-editur Dr Marco Galea flimkien ma' bord editorjali li kien jinkludi lil Carmel Azzopardi, David Agius Muscat, Joe Borg, Dr George Farrugia, l-Inġ. Dan il-volum ġabar it-taħditiet li kienu saru fis-seminar tat-3 ta' Frar 2007 fl-Università ta' Malta, bil-għajnuna tad-Dipartiment tal-Malti. Fl-2011 dehret ukoll il-ħarġa akkademika LXXXII editjata minn Carmel Azzopardi bil-għajnuna tal-istess bord editorjali. Delegazzjoni mill-Kunsill iltaqgħet mas-Sur Joseph Mizzi, Direttur tal-KKM nhar is-7 ta' Mejju 2010 bil-għan li jsir ftehim fuq iż-żewġ ħarġiet speċjali filwaqt li tħallsu l-arretrati kollha li l-Akkademja kellha mal-KKM. Ċ irkularijiet Dan il-Kunsill ħa ħsieb jippubblika żewġ ċirkularijiet — waħda fi Frar 2010 u oħra f'Ġunju 2011 bl-avviżi u t-tagħrif fuq l-attivitajiet organizzati. Fihom ingħatat tislima xierqa lill-imsieħba li ħallewna: Renato Agius Muscat, il-Prof. Il-membri li bagħtu l-pubblikazzjoni tagħhom għal-librerija tal-Akkademja ssemmew fiċ-ċirkularijiet. Is-Sena Dunkarmjana L-Akkademja kellha sehemimportanti fit-tixrid tad-diska kompatta Tina l-Ħlewwa tal-Kor Laudate Pueri bl-arranġamentu direzzjoni tal-Mro Joseph Vella, maħruġa mill-Uffiċċju tal-Prim Ministru, kif ukoll fil-produzzjoni tal-ktejjeb tal-kunċert ħarġa LXXXVIII 2015 kommemorattiv f'għeluq il-50 anniversarju mill-mewt tal-Poeta Nazzjonali li sar fil-Konkatidral ta' San Ġwann, nhar it-28 ta' April 2011. L-għażla tal-innijiet għas-CD Tina l-Ħlewwa bdiet minn sottokumitat magħmul minn David Agius Muscat, Joe Borg, Thomas Pace, Olvin Vella, Rev. Jesmond Manicaro, Rev. Joe Galea Curmi u l-Prof. Manwel Mifsud u l-ewwel laqgħa kienet saret fit-28 ta' Diċembru 2000 fit-Taqsima tal-Uffiċjali Edukattivi, il-Mall, il-Furjana sakemm sar magħruf li l-Kor Laudate Pueri kien mexa 'l quddiem bl-istess proġettu għalhekk l-għażla tal-innijiet tħalliet fi ħsieb il-Kor Laudate Pueri. Maċ-ċirkulari stampata ta' Ġunju 2011 kull membru rċieva wkoll il-ktejjeb tal-kunċert Tina l-Ħlewwa. Inħatar bord editorjali magħmul minn Carmel Azzopardi, Dr Stephen Bonanno, Dr Mario Cassar u Dr Bernard Micallef bil-ħsieb li l-Akkademja tippubblika għażla mit-taħditiet li saru fis-sensiela ta' Konferenzi Dun Karm imnedija fl-1975 minn Karmen Mikallef Buħaġar. L-Akkademja żammet kuntatt kontinwu mal-Kumitat Festi Nazzjonali kemm għal dawn iċ-ċelebrazzjonijiet kif ukoll għal dawk li jiġu mħejjija f'Ottubru f'ġieħ il-Poeta Nazzjonali. Imsieħba ġodda u Membri Onorarji Il-Kunsill ħatar bħala Membri Onorarji lill-Prof. Joe Friggieri u lis-Sur Joseph Mizzi. Matul dawn is-sentejn issieħbu fl-Akkademja 20 membru ġdid, li huma jew gradwati tal-Malti jew kittieba. Erba' taħditiet u seminar ieħor fuq il-Kantilena Bħala parti mill-attivitajiet biex jitfakkar għeluq id-90 sena tal-Akkademja, saru sensiela ta' taħditiet li servew kemm ta' aġġornament kif ukoll ta' għajnuna għal dawk kollha li jinteressaw ruħhom fl-istudju tal-Malti kif ukoll fil-letteratura Maltija. L-ewwel taħdita saret minn Carmel Azzopardi fuq l-ortografija Maltija (2 ta' Marzu 2010). It-tieni taħdita, ta' Immanuel Mifsud, 'Ħoxnin u Somor, Koroh u Sbieħ' (6 ta' Mejju 2010); it-tielet taħdita, ta' Dr Bernard Micallef, 'Il-parodija, l-ironija, u ż-żuffjett satiriku fin-novelli 'l-ġodda' ta' Juann Mamo (26 ta' Novembru 2010); u r-raba' taħdita, ta' Dr Stephen Zammit, ''Analiżi ta' prietki bit-Taljan minn awturi Maltin tas-sekli 17-197 (28 ta' Marzu 2011). It-taħditiet saru fis-sala tal-Iskola Primarja ta' Ħ' Attard. Din it-taħdita fuq il-Kantilena kienet organizzata mill-Akkademja f'Palazzo Falson bil-għajnuna tal-kuratur tal-Mużew, is-Sinj. It- taħdita saret fl-24 ta' Lulju 2011 minn Dr John A. Schembri bit-tema 'Kif il-Ġeografija tgħinna nifhmu l-Kantilena' u attendiet għaliha ġemgħa sabiħa ħafna. It-taħdita ġiet irrekordjata u Olvin Vella ħa ħsieb jintervista lil Dr Schembri fuq Campus FM. Serati u lejliet letterarji mal-għaqdiet tal-Malti L-Akkademja organizzat numru ta' lejliet letterarji flimkien ma' għaqdiet oħra tal-Malti u b'hekk saħħet ir-rabtiet ma' kull min jaħdem b'risq ilsienna u l-letteratura tagħna u offriet l-għajnuna fejn meħtieġ. Tifkiriet ta' Lulju Serata ma' VersAgħtini (IKM) flimkien mal-Kunsill Lokali ta' Ħal Safi u li fiha tfakkru Ġorġ Zammit, Alfons Marija Galea u Dwardu Cachia f'għeluq l-anniversaju minn mewthom. Din saret nhar it-28 ta' Lulju 2010. Serata kommemorattiva f'ġieħ Patri Wistin Born O.P. Bis-saħħa ta' din it-tifkira l-Akkademjaħadmet mill-qrib mal-Għaqda Poeti Maltin f' ġieħ ir-rumanzier u poeta Patri Wistin Born f' għeluq il-100 sena minn twelidu. Tul is-serata, li saret nhar il-15 ta' Settembru 2010 fil-Kulleġġ San Albert il-Kbir, il-Belt, inqraw xogħlijiet ta' Patri Born u s-Sa Marilvn Borg qrat silta mir-riċerka li għamlet fuq Patri Wistin Born. Fost il-mistednin distinti attenda l-E.T. Mons. Pawl Cremona O.P. u Patri Frans Micallef, il-Vigarju tal-Ordni Dumnikan. Serata letterarja mal-awtur Pierre Mejlak fil-Qala Organizzata f'Għawdex mal-Kunsill Lokali tal-Qala, il-lejla mużiko-letterarja €Qed nistenniek nieżla max-xita'' kienet kollha kemm hi ddedikata lill-awtur żagħżugħ Pierre Mejlak min-Nadur, rebbieħ għal tliet darbiet tal-Premju Nazzjonali tal-Ktieb. Is-serata saret fit-3 ta' Settembru 2010 fi Ġnien il-Familja, il-Qala, bis-sehem ta' Dr Marco Galea li intervista lill-awtur u qari ta' novelli mill-Prof. Is-serata ntemmet b'diskors mis-Sindku tal-Qala, is-Sur Paul Buttigieg. Il-President tal-Akkademja ppreżenta għadd ta' kotba għal-librerija tal-Kunsill Lokali. ħarġa LXXXVIII 2015 Attivitajiet oħra Il-Kunsill tal-Akkademja ħa ħsieb numru ta' attivitajiet oħra fosthom: attività mal-Għaqda Maltija tal-Folklor bi żjara lil Casa Rocca Piccola, il-Belt, is-Sibt, 6 ta' Marzu 2010; żjara lill-Arkivju Notarili nhar is-26 ta' Frar 2010 bil- għajnuna ta' Dr Joan Abela u s-Sur Paul Camilleri li ggwidawna mal-arkivju u wrewna d-dokumenti prezzjużi li hemm merfugħa, fosthom il-Kantilena ta' Pietru Caxaro; għajnuna lill-grupp ta' studenti universitarji għat-taħdita letterarja f'ġieħ Ġużċ Ellul Mercer f' għeluq il-50 sena minn mewtu, bis-sehem ta' Olivia Borg, Dr Adrian Grima u Mark Vella — il-bibljoteka tal-Università ħadet ħsieb torganizza wirja ma' din it-taħdita li saret fl-24 ta' Mejju 2011. Laqgħa mal-President ta' Malta Nhar id-19 ta' Novembru 2010, il-President ta' Malta l-E.T. Dr George Abela, għoġbu jiltaqa' mal-kumitat tal-Akkademja li ħa ħsieb jippreżentalu €300 għall-Communitv Chest Fund kif ukoll kopja tal-ħarġa speċjali ta' Il-Malti — xogħlijiet magħżula ta' Ġużċ Gatt. Serata mal-President ta' Malta f'għeluq id-90 sena Il-qofol tas-sena 2010 ntlaħaq bis-serata organizzata mal-Uffiċċju tal-President ta' Malta f'Sant'Anton, nhar it-23 ta' Novembru 2010 li fiha l-Akkademja fakkret għeluq id-90 sena mit-twaqqif tagħha f'post daqstant għażiż li missew miegħu patrijotti bħal Vassalli, Sir Anthonv Mamo u Anton Buttigieg. Mexxiet is-serata mużiko-letterarja s-Sa Marlene Abela mal-qarrejja mistiedna s-Sinjuri Charles Abela Mizzi, Toni Cortis, Marcel Teuma, Marcel Zammit Marmarà u Dr George Farrugia. Ix-xogħlijiet li nqraw intgħażlu minn sottokumitat magħmul minn Dr Stephen Bonanno, Olivia Borg u Dr Mario Cassar. Għall-ewwel darba fl-istorja tagħha, l-Akkademja ħadmet mal-Uffiċċju tal-President biex għas-serata kommemorattiva jkunu mistiedna 100 awtur li mhux bilfors huma membri tal- Akkademja. Il-kittieba mistiedna laqgħu t-talba tal-Akkademja biex dakinhar tas-serata jippreżentaw pubblikazzjoni tagħhom għal-librerija tal-President ta' Maltau, bħala apprezzament, il-President ta' Malta bagħatittra ta' ringrazzjament lil kull awtur. Doreen Galea, akkumpanjata minn binha l-Mro Dominic Galea, kantat għażla ta' poeżiji mid-diska kompatta tagħhom Ommi. Fit-tmiem tas-serata l-President, Dr George Abela, ippreżenta lill-Akkademja plattin tal-fidda bħala tifkira. Il-membri aġġornati fil-miżata rċevew il-ħarġa akkademika ta' Il-Malti (2011) flimkien ma' pinna kommemorattiva f'għeluq id-90 sena mit-twaqqif tal- Għaqda tal-Kittieba tal-Malti. L-Akkademja u l-European Writers Congress Warali s-sħubija tal-Akkademja fil-EWC ġiet konfermata fl-assemblea ġenerali tad-19 u l-20 ta' Ġunju 2009, il-President attenda għal seminars u konferenzi ġenerali: Brussell fid-19-20 ta' Diċembru 2009, Dubrovnik mid-29 ta' Settembru sal-1 ta' Ottubru 2010; Brussell mis-16-17 ta' Frar 2011 u Turku mill-25-28 ta' Mejju 2011 għall-Forum Mare Nostrum. Il-Premju Letterarju tal-Unjoni Ewropea 2011 Il-Premju Letterarju tal-Unjoni Ewropea hu premju li jingħata lil awturi emerġenti Ewropej u jgawdi prestiġju għoli ferm fl-Ewropa. Il-premju hu organizzat mill-Kummissjoni Ewropea u minn konsorzju magħmul mill-European Writers Council (EWC), il-Federation of European Publishers (FEP) u l-European Booksellers Federation (EBF). Il-European Writers Council, b'koperazzjoni mill-qrib maż-żewġ entitajiet imsieħba fil-konsorzju, hu responsabbli mill-organizzazzjoni tal-ġurija u l-proċedura tal-għażla f'kull wieħed mill-pajjiżi parteċipanti. L-Akkademja tal-Malti, bħala membru formali tal-EWC, ingħatat l-inkarigu li tikkoordina l-ħidma fuq livell nazzjonali u l-President tal-Akkademja nħatar il-koordinatur nazzjonali tal-proġett. Fil-premju jipparteċipaw il-35 pajjiż Ewropew li huma msieħba fil- Programm Kulturali tal-Unjoni Ewropea. Dawn il-pajjiżi jinqasmu fi tliet gruppi. Malta ħadet sehem mal-grupp tal-2011 u magħha kien hemm il-Bożnja u Ħerzegovina, il-Bulgarija, ir-Repubblika Ċeka, il-Greċja, l-Iżlanda, il-Latvja, ħarġa LXXXVIII 2015 il-Liechtenstein, il-Montenegro, is-Serbja, l-Olanda, it-Turkija, u r-Renju Unit. Kull pajjiż jirbaħ il-premju darba kull tliet snin. Il-ġurija ta' Malta hi ffurmata minn ħames membri: erbgħa minnhom nominati mill-Akkademja u wieħed mill-Federation of European Publishers. Nhar it-18 ta' Jannar 2011, il-Kunsill innomina l-membri tal-ġurija. Id-dettalji dwar il-premju dehru fiċ-ċirkulari ta' Ġunju 2011 bi prominenza fl-ewwel faċċata u fl-10 ta' Ottubru 2011 ħarġet stqarrija b'rabta mal-Premju Letterarju tal-Unjoni Ewropea. Dr Immanuel Mifsud rebaħ il-Premju Letterarju tal-2011 għax-xogħol tiegħu Fl-Isem tal-Missier (u tal-iben) u ċ-ċerimonja formali saret fi Brussell nhar is-17 ta' Frar 2012. Dan il-premju jagħti lil pajjiżna l-istess opportunità li tingħata lil pajjiżi ferm akbar minna u joffri l-possibbiltà li l-awtur Malti u x-xogħol rebbieħ tiegħu jkunu esposti fil-vetrina wiesgħa tal-Ewropa u jagħti spinta enormi lill-awtur rebbieħ kif ukoll lir-rumanz Malti u lil-letteratura Maltija inġenerali. L-awtur rebbieħ jingħata ħamest elef ewro (€5,000) u x-xogħol tiegħu jingħata prijorità fl-iskema tal-Unjoni Ewropea li tiffinanzja t-traduzzjoni ta' xogħlijiet letterarji. Iċ-ċerimonja formali tal-għoti tal-premjijiet saret fi Brussell f'Novembru 2011. Dar Doreen Micallef — is-sede l-ġdida tal-Akkademja Wara għadd ta' żjarat kemm mill-Kunsill tal-Akkademja kif ukoll minn diversi periti tal-gvern, nhar il-25 ta' Jannar 2011 fil-Gazzetta tal-Gvern deher avviż nru 6/2011 biex jibdew ''xogħlijiet ta' rinnovar f'nru 12, Flat 2, Triq Sant' Andrija, il-Belt. ' Matul ix-xhur sar xogħol estensiv li jinkludi l-kisi tal-art biċ-ċeramika, sistema ġdida għall-provista tal-elettriku u l-ilma, bibien tal-injam u twieqi ġodda tal-aluminju bl-aperturi kif ukoll il-kisi bil-gvpsum tal-ħitan kollha tal-appartament. Ix-xogħol inkluda wkoll kċina ġdida kompluta bil-kabords, kuker u friġġ. Bis-saħħa u t-tħabrik tal-President Carmel Azzopardi flimkien mal-Perit Camilleri x-xogħol mexa b'pass mgħaġġel hekk li l-appartament tlesta f'qasir żmien u fl-istess ħin b'xogħol ta' kwalità għolja. Wara 90 sena, l-Akkademja tal-Malti Ilum għandha dar fejn tista' tiltaqa' u żżomm il-librerija u l-arkivju tagħha. Dar Doreen Micallef iżżanżnet nhar l-14 ta' Novembru 2011 f'Jum l-Akkademja. Għall-inawgurazzjoni kienu mistiedna l-membri flimkien ma' Dr Louis Galea, ir-Rev. Prof. Peter Serracino Inglott — li bierek l-appartament — Francis Galea u Marlene Saliba li kienu jafu l-poetessa mill-qrib. Il-plakka ta' tifkira kixfuha l-Inġ. Il-Kunsill beda jaħseb biex jikkommemora lil Doreen Micallef bil-pubblikazzjoni ta' żewġ kotba: il-poeżiji miġbura u l-atti tas-seminar li kien sar fit-3 ta' Diċembru 2011 f'għeluq l-10 snin minn mewtha. Nominazzjonijiet għall-Kunsill Nazzjonali tal-Ilsien Malti Wara t-talba li saritlu mill-Kunsill Nazzjonali tal-Ilsien Malti, fil-laqgħa li saret fit-8 ta' Ġunju 2011, il-Kunsill tal-Akkademja nnomina persuna għall-kariga ta' Kap tal-Kumitat Tekniku għall-Edukazzjoni fi ħdan il-KNM, skont kif jitlob l-artiklu 8 (a) tal-Art dwar l-Ilsien Malti. Id-Drittijiet tal-Awtur Fil-5 ta' Novembru 2010, l-Akkademja organizzat seminar biex tfisser x'jista' jsir biex jitħarsu d-drittijiet tal-awturi (Public Lending Rights) b'rabta mal-flus dovuti lilhom meta l-kotba jissellfu mil-libreriji. Din l-istedina kienet miftuħa wkoll għad-disinjaturi, produtturi ta' filmati, ġurnalisti u fotografi — għal kull min jipproduċi materjal viżiv jew miktub. Dil-ħidma l-Akkademja ma setgħetx tibqa' għaddejja fuqha minħabba l-piż amministrattiv imma ninnotaw b'sodisfazzjon li l-Kunsill Nazzjonali tal-Ktieb introduċa s-sistema fl-2015 u Ilum id-drittijiet tal-awturi f'Malta jinsabu fl- istess livell ta' kważi l-pajjiżi kollha tal-Ewropa. Is-sit elettroniku tal-Akkademja Is-Sur Thomas Pace ħa ħsieb jaġġorna s-sit elettroniku tal-Akkademja u ħafna kienu l-istudenti li żaru l-portal biex jieħdu xi informazzjoni jew biex permezz tiegħu jitolbu xi tagħrif. ħarġa LXXXVIII 2015 Il-kunsill għas-sentejn 2011-2013 Il-Laqgħa Ġenerali tas-Sibt, 3 ta' Settembru 2011 ġabet bidliet fil-Kunsill tal- Akkademja tal-Malti: Carmel Azzopardi ma kienx kontestat bħala President. Dr George Farrugia nħatar Viċi President; Joseph P. Borg, Segretarju; Reno Fenech, Assistent Segretarju; l-Inġ. Maurice Mifsud Bonnici, Teżorier; Saviour Camilleri, Assistent Teżorier; Sergio Grech, Uffiċjal għar-Relazzjonijiet Pubbliċi; Thomas Pace, Assistent U.R.P. u responsabbli tas-sit elettroniku tal-Akkademja; David Agius Muscat, Arkivista; Membri: David Muscat u Olvin Vella. Il-Laqgħa Ġenerali saret fis-sala tal-Iskola Primarja ta' Ħ' Attard. Fil-Laqgħa Ġenerali Straordinarja tal-Għaqda tal-Malti — Università, li saret f'Dar l-Istudent fl-Università ta' Malta nhar l-4 ta' Ġunju 2012, l-Inġ. Maurice Mifsud Bonnici nħatar Teżorier fil-kumitat ad interim tal-Għaqda tal-Malti — Università. Għaldaqstant, biex titħares klawsola 5.15 tal-istatut tal-Akkademja, is-Sur Olvin Vella ħa l-inkarigu ta' Teżorier sakemm għadda l-perjodu tal-kunsill ad interim tal-Għaqda tal-Malti u l-Inġ. Mifsud Bonnici seta' jerġa' jissokta fil-kariga tiegħu ta' Teżorier tal-Akkademja. Laqgħat Il-Kunsill iltaqa' 19-il darba, mit-28 ta' Settembru 2011 sat-13 ta' Awwissu 2013. Għall-ewwel darba fl-istorja tal-Akkademja, il-biċċa l-kbira tal-laqgħat saru fis-sede tagħha. Ħarsa ħafifa lejn l-aġendi turi li l-ħidma kienet marbuta l-aktar ma' Il- Malti; il-ftuħ uffiċjali ta' Dar Doreen Micallef; il-ġarr tal-bqija tal-arkivju minn Palazzo Carafa; taħditiet letterarji u lingwistiċi, Jum l-Akkademja; il- Midalja tad-Deheb Ġużċ Muscat Azzopardi; l-emendi għall-istatut; proġetti mal-MEUSAC u l-Malti bħala l-ilsien tat-tagħlim fl-iskejjel. L-Akkademja ħadmet ukoll ma' entitajiet oħra bħal, ngħidu aħna, il-Mare Nostrum 2013 mal-EWC; serati letterarji u kommemorazzjonijiet mal-Uffiċċju tal-President ta' Malta; is-serata 'L-Omm li Tatna Isimha' mal-Uffiċċju tal-Prim Ministru u l-Kumitat Festi Nazzjonali; ir-restawr tal-volum tal-Kantilena mal-Kunsill għar-Riżorsi tal-Arkivju Nutarili; u d-diska kompatta bil-poeżiji ta' Rużar Briffa interpretati mill-Mro Dominic Galea. Ħatriet ta' bordijiet editorjali u sottokumitati Fl-ewwel laqgħa nħatar minnufih il-bord editorjali għall-edizzjoni letterarja ta' Il-Malti b'dawn il-membri: Carmel Azzopardi (editur), Joseph P. Borg, Mario Cassar, l-Inġ. Inħatar is-sottokumitat għat-Terminoloġija tal-Matematika magħmul minn Dr George Farrugia, David Agius Muscat u David Muscat. Inħatar ukoll sottokumitat għall-organizzazzjoni tal-Mare Nostrum li kien magħmul minn Carmel Azzopardi, Dr Adrian Grima u Dr Marco Galea. Pubblikazzjonijiet Il-Malti Sar ftehim ġdid mal-Ministeru tal-Edukazzjoni u l-Klabb Kotba Maltin li ġie ffirmat fl-1 ta' Novembru 2012 li permezz tiegħu l-Ministeru joħroġ is-somma ta' elf ewro (€1000) lill-Akkademja għall-finanzjament tar-rivista. Skont il-ftehim, l-Akkademja tgħaddi 150 kopja ta' kull edizzjoni ppubblikata lill- Ministeru sabiex jitqassmu fl-iskejjelu fil-libreriji f' Maltau Għawdex. Il-ħarġa letterarja ta' Il-Malti LXXXIV (2012) ġiet ippubblikata f'Ġunju 2013. Biex jitnaqqsu l-ispejjeż postali, Il-Malti qed jitqassam lill-membri f'okkażjonijiet soċjali qabel ma jintbagħat bil-posta regolari. Il-Kunsill baqa' f'kuntatt mal-Uffiċċju tal-Prim Ministru biex issir serata kommemorattiva f'Kastilja li tagħlaq is-sena Dunkarmjana bit-tnedija ta' ktieb b' għażla ta' taħditiet fuq Dun Karm. Studji Dunkarmjani tnieda fis-serata mużiko-letterarja 'L-Omm li Tatna Isimha' li saret is-Sibt, 3 ta' Diċembru 2011 u dakinhar tnediet ukoll id-diska kompatta bi wħud mill-aqwa poeżiji tal-Poeta Nazzjonali mmużikati mill-Mro Dominic Galea. ħarġa LXXXVIII 2015 Taħditiet L-Akkademja ssoktat torganizza t-taħditiet minn esperti f'oqsma differenti tal-Malti. L-ewwel taħdita li kellna matul dawn is-sentejn ikkommemorat l-40 sena mill-mewt tas-Sur Nin: ''Ninu Cremona — Ħajtu u Ħidmietu' saret mis-Sur Joe Camilleri nhar l-24 ta' Frar 2012 fil-Bibljoteka Nazzjonali, il-Belt. Għal din l-okkażjoni l-Bibljoteka ħadet ħsieb torganizza wirja dokumentata b'manuskritti u fotografija fuq is-Sur Nin. It-tieni taħdita saret minn Dr George Farrugia bit-titlu '' Analiżi tal-ġens grammatikali fil-Malti skont nisel in-nom - Tendenzi ġodda 7' li saret fis-sala EBI fil-Bini tal-Fakultà tal-Inġinerija, l-Università, nhar it-28 ta' Marzu 2012. It-tielettaħdita saret mis-Sur Carmel Azzopardi fuq 'Problemi Pendenti marbuta mal-Ortografija tal-Malti' fiċ-Ċentru Nazzjonali tal-Kurrikulu, il-Ħamrun, nhar is-27 ta' April 2012 bil-għajnuna tas-Sur David Agius Muscatu David Muscat. Dan is-seminar reġa' sar fit-18 ta' Mejju 2012 għall-għalliema tal-Malti fl-istess post. Ir-raba' taħdita saret minn Dr William Zammit li kkommemorat it-tliet mitt sena mit-twelid tal-Kan. Dr Zammit skopra erba' ittri ta' de Soldanis u t-taħdita fuqhom saret nhar l-20 ta' Diċembru 2012 fil-Palazz tal-Inkwiżitur, il-Birgu. Kull min attenda ngħata ktejjeb fuq de Soldanis b'tifkira. Il-ħames taħdita saret mis-Sur Emanuel Psaila, President tal-Għaqda tal- Malti — Università, bit-titlu 'Leli ta' Ħaż-Żgħir ta' Ġużċ Ellul Mercer' li saret nhar l-20 ta' Marzu 2013 fl-Iskola Primarja ta' Ħ' Attard. Fiċ-ċirkulari għal din it-taħdita, jissemma għall-ewwel darba 'għandniex qanun letterarju. Is-sitt u l-aħħar taħdita saret mis-Sur Reno Fenech bit-titlu 'Il-vokali i fil- bidu ta' kliem Rumanz: etimoloġika jew tal-leħen'' li mill-ġdid saret fiċ-Ċentru Nazzjonali tal-Kurrikulu (Kulleġġ San Ġorġ Preca) nhar il-21 ta' Mejju 2013. Fil-biċċa l-kbira tagħhom dawn it-taħditiet kellhom attendenza tajba. It- taħditiet ġew irrekordjati b'mod diġitali għall-arkivju tal-Akkademja. Serati mużiko-letterarji kommemorattivi Anniversarji importanti li ngħataw preċedenza mill-Akkademja fakkru lil: e DunKarmf'għeluqil-50 sena minn mewtu bis-serata mużiko-letterarja L-Omm li Tatna Isimha' taħt il-patroċinju tal-Prim Ministru u s-Sinjura Gonzi li saret fil-Berġa ta' Kastilja, is-Sibt 3 ta' Diċembru 2011. Is-serata, organizzata mill-Uffiċċju tal-Prim Ministru flimkien mal-Akkademja tal-Malti u l-Kumitat Festi Nazzjonali, kienet tinkludi kelmtejn ta' merħba mill-President tal-Akkademja tal-Malti, qari u kant ta' poeżiji u interpretazzjoni ta' silta minn Il-Jien u Lil Hinn Minnu minn atturi żgħażagħ taħt id-direzzjoni ta' Josette Ciappara. Dr Immanuel Mifsud qara l-istudju tiegħu 'L-Impossibbli Poetiku: It-Tensjoni bejn Malta Mara u l-Mara Maltija'' u s-serata ntemmet b'diskors mill-Prim Ministru l-Onor. Id-diskors tal-Prim Ministru deherukoll fi Stqarrija għall-Istampa PR 2368 maħruġ mid-Dipartiment tal-Informazzjoni, Kastilja. Waqt ir-riċeviment tnieda l-ktieb Studji Dunkarmjani ppubblikat mill-Akkademja tal-Malti u l-Klabb Kotba Maltin li jinkludi għażla sabiħa ta' taħditiet li l-biċċa l-kbira minnhom ingħataw fis-sensiela Konferenzi Dun Karm organizzati mill-Fondazzjoni Karmen Mikallef Buħaġar bejn l-1976 u l-2002. Tnidiet ukoll is-CD l-ġdida, Għanja — poeżiji ta' Dun Karm, mużika ta' Dominic Galea. Anton Buttigieg f'għeluq il-mitt sena minn twelidu b'serata mużiko- letterarja organizzata flimkien mal-Uffiċċju tal-President ta' Malta, fil-Palazz Verdala, il-Buskett. Din saret fil-25 ta' Mejju 2012 bis-sehem ta' Mro Dominic Galea, Doreen Galea (mużika u kant), qari minn Cvnthia Zerafa u l-Prof. Saret drammatizzazzjoni ta' siltiet ta' poeżiji tal-poeta bid-direzzjoni ta' Josette Ciappara u Dr Immanuel Mifsud qara l-istudju 'Rieqed ir-Raqda tal-Mewt Eterna'. Patri Anastasju Cushieri f'għeluq il-50 sena minn mewtu organizzata bi sħab mal-Patrijiet Karmelitani, nhar it-22 ta' Ġunju 2012 fil-Knisja tal-Karmnu l-Imdina, bis-sehem tal-Kor Sine Macula mmexxi mill-Mro Tonv Pace. Id-diskors sar minn Patri Charlo Camilleri bit-tema 'Patri Anastasju Cuschieri O. Carm: Ħarsa mill-Ġdid lejn Ħajtu, Twemminu u Ħidmietu' b'qari tal-kwotazzjonijiet minn Toni Cortis. Rużar Briffa f' għeluq il-50 sena minn mewtu organizzata mal-Uffiċċju tal-President ta' Malta, bl-għajnuna tas-Sinjuri Marica Mizzi u Tessie Bonello, nhar it-3 ta' Ġunju 2013 fil-Palazz ta' Sant' Anton. Is-serata kommemorattiva, bit-tema Il-Ħolma tal-Poeta, saret taħt il-patroċinju tal-President ta' Malta l-E.T. Dott. George Abela. Bijografijaawdjoviżiva ta' Rużar Briffa mħejjija mill-Uffiċċju tal-President fetħet is-serata u wara diskors minn Dr Bernard Micallef, Prof. Oliver Friggieri flimkien ħarġa LXXXVIII 2015 ma' Dr Adrian Grima u Dr Immanuel Mifsud għamlu apprezzament letterarju fuq tliet lejtmotifi ewlenin fil-poetika ta' Briffa: il-ħarba taż-żmien, ix-xewqat mhux mitmuma u s-solitudni fis-sofferenza u fil-mard. Taħt id-direzzjoni ta' Josette Ciappara ġew iddrammatizzati xogħlijiet ta' Briffa u Dr George Farrugia, Leanne Ellul u Marcel Zammit Marmarà qraw għażla ta' poeżiji. Fi tmiem il-kommemorazzjoni, Mro Dominic Galea ppreżenta s-CD tiegħu ''Karba' lill-President ta' Malta. Nhar is-26 ta' April 2013 saret żjara ta' kortesija lil mart il-poeta, is-Sa Louisette Briffa, minn Joe Borg, Leanne Ellul u Marcel Zammit Marmaràli fiha ttieħdu ritratti ta' dokumenti li ntużaw għall-powerpoint matul is-serata. Restawr tal-volum li fih tinsab l-Għanja ta' Pietru Caxaru Fi żmien xahar wara s-serata f'ġieħ Rużar Briffa, il-President ta' Malta għoġbu jospita lill-Akkademja tal-Malti mill-ġdid, din id-darba fil-Palazz Verdala, fl-okkażjoni tar-restawr tal-volum li fih tinsab il-Kantilena ta' Pietru Caxaru. Is-serata saret nhar l-4 ta' Lulju 2013 bi sħab mal-Uffiċċju tal-President ta' Malta kif ukoll mal-Kunsill għar-Riżorsi tal-Arkivju Nutarili, b'mod speċjali bil-għajnuna ta' Dr Joan Abela, il-kuratriċi tal- Arkivju, u Dr Theresa Zammit Lupi li ħadet ħsieb ir-restawr tal-volum — xogħol mill-aktar delikat u li għall-ispejjeż tiegħu daħlet l-Akkademja tal-Malti. Ir-restawr sar bejn l-24 ta' Mejju u d-9 ta' Ġunju 2013 wara li l-Akkademja laqgħet l-appell ta' Dr Joan Abela biex il-volum tal-Kantilena jiġi restawrat waqt żjara fl-Arkivju Nutarili li l-Akkademja għamlet fid-9 ta' Awwissu 2012. Matul id-diskors tagħha, u bil-għajnuna ta' ritratti proġettati, Dr Zammit Lupi tat rendikont dettaljat ta' kif sar ir-restawr fuq il-manuskritt ta' Brandanu de Caxario — xogħol li sar bl-akbar reqqa u professjonalità. Dan il-proċess hu ddokumentat fil-ħarġa Journal of Maltese Studies, vol. Dr Joan Abela, kofundatriċi tal-Kunsill għar-Riżorsi tal-Arkivju Nutarili, tkellmet dwar il-ġid prezzjuż merfugħ f'dan l-Arkivju Nutarili —ġawhra tassew importanti fil-wirt nazzjonali. Id-diskors ta' Dr Abela wkoll kien imsaħħaħ minn għadd sabiħ ta' ritratti proġettati biex l-udjenza setgħet tapprezza l-ħidma kbira għaddejja mill-voluntiera u r-riċerkaturi. Ruben Zahra żewwaq is-serata bid-daqq taż-żaqq, il-flejguta u ż-żummara, imsieħeb ma' XVuri Charvguine li daqq l-accordion. Saru wkoll kummenti minn Olvin Vella li wera kif il-Kantilena hi xhieda tal-Malti Medjevali u kif għadd ġmielu ta' ħsejjes petrifikati fiha Ilum tlifniehom. Ħsejjes li ħadu l-ħajja hekk kif Prof. Martin Zammit qara l-Kantilena wara li ta l-interpretazzjoni tiegħu fuq uħud mill-kliem li nsibu fiha. Keith Borg qara s-silta fuq is-sejba tal-Kantilena mill-ktieb Esperjenzi ta' Kittieb li biha tfakkar Patri Mikiel Fsadni li miet fit-18 ta' April 2013. Il-President ta' Malta l-E.T. Dr George Abela ppreżenta tifkira tal-okkażjoni lill-Prof. Wettinger bħala apprezzament tal-ħidma u r-riċerka tiegħu b'risq il-patrimonju Malti. Il-volum restawrat kien espost għall-pubbliku waqt is-serata. Bit-tħabrik tal-President Carmel Azzopardi, l-Akkademja ħadet ħsieb torganizza f'Malta s-seba' edizzjoni tal-Forum Mare Nostrum tal-EWC. Għal dan il-forum prestiġjuż attendew għadd sabiħ ta' kittieba internazzjonali, awturi magħrufa, akkademiċi u operaturi kulturali mill-Ewropa u l-Mediterran. Il-Forum Mare Nostrum sar il-Ħamis, 11 ta' April 2013 fil-Grand Hotel Excelsior, il-Furjana, mit-8.30am sat-3.30pm. L-attivitajiet kienu mifruxa fuq tlett ijiem u bdew mill-Erbgħa, 10 ta' April b'serata mużiko-letterarja fl- okkażjoni tal-Laqgħa Ġenerali Annwali tal-European Writers' Council f'Malta, bis-sehem ta' Claudia Gauci u Keith Borg li qraw xogħlijiet ta' Simone Galea, Norbert Bugeja, Claudia Gauci u Immanuel Mifsud tradotti għall-Ingliż mill- Prof. Ivan Callus, Mark-Anthonv Fenech, Albert Gatt u Maria Grech Ganado. Il-mużika fuq il-pjanu kienet fi ħsieb Mro Dominic Galea u saru diskorsi mill- President tal-EWC Dr Pirjo Hiidenmaa u l-President tal-Akkademja Carmel Azzopardi. Qabel is-serata l-mistednin ingħataw tagħrif storiku fuq il-Palazz ta' Sant'Anton fejn ġentilment ospitana l-President ta' Malta. L-għada l-Ħamis, 11 ta' April, saret is-VII edizzjoni tal-forum li kien miftuħ għall-pubbliku ġenerali bit-tema ''Il-Letteratura u r-Rivoluzzjoni'. It-tema magħżula għal Malta f'dan il-forum kienet 'Discourse/Disorder' — ir- rakkonti ta' ġrajjiet rivoluzzjonarji u tqanqil soċjali fil-Mediterran u l-Ewropa. Parti importanti minn dan il-forum kien is-sehem tar-rumanziera magħrufa Eġizzjani-Ingliża Ahdaf Soueif, awtriċi tal-ktieb Cairo: mv Citv, our Revolution. ħarġa LXXXVIII 2015 Intwerew siltiet mid-dokumentarju London is Burning ippreżentati mill- Prof. Haim Bresheeth, li jgħallem fl-iskola magħrufa tal-Istudji Orjentali u Afrikani fl-Università ta' Londra (SOAS). Il-Prof. Dr Marco Galea fetaħ l-ewwel diskussjoni plenarja tal-forum bit-tema 'Discourse/Disorder' u l-Prof. Stephanos Stephanides, poeta u akkademiku tal-Università Ċiprijotta, tkellem dwar ' The Disorder of Discourse''. Żewġ gruppi ta' kelliema komplew il-forum: ''Translation Disorder', l-ewwel wieħed tmexxa minn Dr Clare Vassallo bis-sehem tal-kittieb Ingliż- Palestinjan Adel Bishtawi, il-lingwista u traduttur letterarju Dr Albert Gatt, u l-kittieb Malti-Palestinjan Walid Nabhan. It-tieni grupp iddiskuta t-tema 'Righting the Mediterranean' u tmexxa minn Dr Simone Inguanez bis-sehem ta' Dr Karsten Xuereb, espert dwar ir-relazzjonijiet kulturali bejn l-Ewropa u l-Mediterran, il-poeta u rumanzier Franċiż Prof. Cċcile Oumhani, u l-operatur kulturali Franċiża-Marokkina Kenza Sefrioui. Aktar tard wara l-forum saret laqgħa pubblika ma' Ahdaf Souecif li fiha intervistatha l-Prof. Stella Borg Barthet dwar l-attivitajietu x-xogħlijiet letterarji tagħha. Din l-attività saret fil-Valletta Campus, l-Aula Magna, il-Belt. L-attività saret taħt il-patroċinju tal-Akkademja tal-Malti u d-Dipartiment tal-Malti tal- Università ta' Malta. Qabel l-intervista ma' Ahdaf Soueif, il-mistednin kienu fi ħsieb Marcel Zammit Marmarà, membru tal-Akkademja, li dawwarhom mal- Belt, żjara turistika li kienet tinkludi l-Konkatidral ta' San Ġwann, il-Barrakka ta' Fuq u l-għada l-Ġimgħa 12 ta' April ż-żjara kompliet fl-Imdina. Il-Forum Mare Nostrum tal-European Writers' Council sar bis-saħħa tal- Akkademja tal-Malti flimkien ma' Dr Bernard Micallef, Dr Adrian Grima u Dr Marco Galea u bil-għajnuna tal-Ministeru tal-Finanzi, l-Awtorità Maltija għat- Turiżmu, il-EWC, l-Għaqda għal-Liċenzji u l-Finanzi tal-Awturi, l-Ambaxxata Franċiża ta' Malta, ir-Rappreżentazzjoni tal-Kummissjoni Ewropea f'Malta, il-British Council, Bloomsburv, Marsovin u l-Fondazzjoni tal-Konkatidral ta' San Ġwann. Membri Onorarji Il-Kunsill ħatar bħala Membri Onorarji lill-Mons. Lawrenz Cachia u lis-Sur William Thierens. Attivitajiet u ħidmiet oħra Wara l-ħruġ tad-diska kompatta Tina l-Ħlewwa, is-Sur Joe Borg ħa l-inizjattiva li jġib reklam tas-CD fil-fuljett Jum il-Mulej li tqassam fil-knejjes kollha fis- 27 ta' Novembru 2011 u ġabar is-CDs mid-Dipartiment tal-Informazzjoni u impustahom lil min ordnahom. L-Akkademja daħlet għall-ispejjeż postali. Il-President Carmel Azzopardi mexxa l-bord tal-ġurija biex intgħażel ir-rebbieħ tal-premju għall-aħjar Malti fix-Xandir. Huwa qara r-rapport tal- ġurija u ppreżenta l-premju lir-rebbieħ waqt ċerimonja li saret fil-5 ta' Mejju organizzata mill-Istitut tal-Ġurnalisti Maltin. Jum qabel il-President deher fil-programm Xarabank (TVM) f'diskussjoni fuq is-sehem tal-Malti bħala l-lingwa tat-tagħlim fl-iskejjel. L-Akkademja kienet preżenti fil-funerali ta' J.J. Camilleri, Patri Mikiel Fsadni, Rev. Prof. Peter Serracino Inglott u nxtraw kuruni għall-korteo. Fit-8 ta' Settembru 2012 il-President u s-Segretarju kienu preżenti għaċ-ċerimonja u tqiegħdu kuruni f'riġlejn il-Mafkar tal-Assedju l-Kbir. L-Akkademja baqgħet ukoll f'kuntatt kontinwu mal-Kumitat Festi Nazzjonali għaċ-ċelebrazzjonijiet li kienu qed jitħejjew f'Ottubru 2011 f'ġieħ il-Poeta Nazzjonali u ħadet sehem fiċ-ċerimonja f'Jum Dun Karm fit-18 ta' Ottubru 2012 bi tqegħid ta' kuruna f'riġlejn il-Mafkar tal-Poeta Nazzjonali. Fil-25 ta' Ottubru saret taħdita mill-Prof. Charles Briffa fil-Knisja ta' Lapsi, San Ġiljan bit-tema ' Dun Karm — Poeta tal-Baħar' organizzata minn Versatili u l-Akkademja sponsorjat il-bibita. Wara talba li saret mill-Uffiċċju tal-President ta' Malta, l-Akkademja flimkien mal-Kunsill Nazzjonali tal-Ktieb ħadet ħsieb tiġbor għadd sabiħ ta' kotba b'xogħlijiet Maltin mingħand il-pubblikaturi filwaqt li numru sabiħ ta' awturi ppreżentaw pubblikazzjonijiet tagħhom għal-librerija fil-Faċilità Korrettiva ta' Kordin. Din il-preżentazzjoni saret fil-Palazz ta' Sant'Anton lill-President ta' Malta nhar id-19 ta' Diċembru 2012. ħarġa LXXXVIII 2015 Laqgħa mal-President ta' Malta Fit-18 ta' Novembru 2011, erbat ijiem wara l-ftuħ uffiċjali ta' Dar Doreen Micallef il-kunsill ippreżenta l-ħarġiet XXXII u LXXXIII (2011) lill-President ta' Malta waqt laqgħa kordjali fil-Palazz ta' Sant' Anton. Sistema ta' PLR għal Malta Nhar l-4 ta' Ġunju 2012, il-President Carmel Azzopardi attenda għall-konferenza organizzata mill-EWC fil-bini tal-Parlament Ewropew fi Brussell. Hu mexxa diskussjoni bis-suġġett: ''Striking the right balance between access, fair renumeration and the author's rights' u semma l-possibbiltà li tibda titħaddem is-sistema tal-Public Lending Rights (PLR) f'Malta. Minn Palazzo Carafa għal Dar Doreen Micallef Għall-ewwel darba fl-istorja tagħha, l-Akkademja setgħet issejjaħ il-laqgħat f'post iddedikat għaliha. Qabel il-ftuħ uffiċjali ta' nhar l-14 ta' Novembru 2011 fil-91 anniversarju tagħha, kif intemm ix-xogħol ta' rinnovazzjoni fil-bini nnifsu, kien għad irid isir il-ġarr tal-għamara u tal-arkivju minn Palazzo Carafa. Il-President Carmel Azzopardi għadda sett ta' pultruni, vetrina u għamara oħra għal Dar Doreen Micallef. Saru mill-inqas sitt żjarat lil Palazzo Carafa biex jinġarr l-arkivju kollu — ammont kbir ta' kopji ta' edizzjonijiet differenti ta' Il-Malti, dokumenti u materjal li akkumula matul għexieren ta' snin — għad- dar il-ġdida tal-Akkademja. Minbarra d-dar, il-komun kien jitlob rinnovazzjoni wkollu minbarra t-tikħil u ż-żebgħa u tiswijiet oħra lill-bieb ta' barra u l-gallarija, ġie installat dawl ġdid u sistema awtomatika ta' sigurtà. Fil-11 ta' Novembru twaħħlet l-irħama mal-bini bil-kliem: 'L-Akkademja tal-Malti — Dar Doreen Micallef' biex kif inhu xieraq infakkru lill-poetessa li skont xewqitha, l-appartament fejn kienet tgħix hi tgħix fih illum l-Akkademja. F'Novembru 2011 ġie ordnat u mqiegħed f'postu l-ixkaffar il-ġdid għall-arkivju u saret żjara lill-Kunvent Santu Wistin biex tinġabar il-memorabilia ta' Doreen Micallef, hekk li fis- sede tagħna Ilum hemm kamra ddedikata lil Doreen Micallef li fiha nsibu bosta tifkiriet tal-poetessa. F'Jannar 2012 ordnajna l-mejda għal-laqgħat tal-kunsill u għall-ewwel darba fl-istorja tagħna, nhar l-1 ta' Frar 2012 saret żjara uffiċjali lis-sede l-ġdida tagħna mill-President ta' Malta, l-E.T. Dr George Abela. Nominazzjonijiet għall-Kunsill Nazzjonali tal-Ilsien Malti Fil-laqgħa numru 9 (17 ta' Lulju 2012) il-kunsill innomina żewġ ismijiet għall-ħatra tal-President tal-Kunsill Nazzjonali tal-Ilsien Malti filwaqt li ħatar lil Dr George Farrugia bħala r-rappreżentant tal-Akkademja fil-KNM. Il-ħatra tal-President tal-KNM u tar-rappreżentant tal-Akkademja ġew ikkonfermati mill-ġdid mill-Akkademja wara l-Elezzjoni Ġenerali tad-9 ta' Marzu 2013 fil-laqgħa nru 17 tas-26 ta' Ġunju 2013 għax, skont id-drawwa, il-bordijiet, kumitati, u kunsilli tal-Gvern iridu joffru r-riżenja wara l-Elezzjoni Ġenerali. Ritratti diġitali ta' Il-Malti u l-minuti tal-Akkademja Bis-saħħa tas-Sur William Thierens, arkivista Olandiż, il-ħarġiet kollha ta' Il-Malti bdew jiġu diġitalizzati u mtellgħa f'sit elettroniku minn fejn il-folji huma aċċessibbli għal kulħadd. Sal-Laqgħa Ġenerali tal-31 ta' Awwissu 2013, Thierens iddiġitalizza 17-il volum (madwar 60 ħarġa ta' Il-Malti) li jwasslu sas-sena 1942. Dan ifisser 843 artiklu u kontribuzzjonijiet oħra ppubblikati ta' dan il-perjodiku — total ta' 2000 paġna — kollha ritratti meħudin wieħed wieħed — xogħol li sar b'mod metikoluż. Il-minuti tal-imgħoddi tal-Akkademja qed jiġu diġitalizzati mis-Segretarju u sal-Laqgħa Ġenerali saru erba' reġistri li jkopru s-snin 1940-44; 1944-1948; 1985-1989 u 1989-1993.